Α4-0253/96

Ψήφισμα σχετικά με την έκθεση της Επιτροπής προς το Συμβούλιο και το Ευρωπαϊκό Κοινοβούλιο όσον αφορά τους φορολογικούς συντελεστές που ορίζονται στην οδηγία του Συμβουλίου 92/79/ΕΟΚ της 19ης Οκτωβρίου 1992 για την προσέγγιση των φόρων στα τσιγάρα, στην οδηγία του Συμβουλίου 92/80/ΕΟΚ της 19ης Οκτωβρίου 1992 για την προσέγγιση των φόρων στα βιομηχανοποιημένα καπνά εκτός των τσιγάρων, στην οδηγία του Συμβουλίου 92/84/ΕΟΚ της 19ης Οκτωβρίου 1992 για την προσέγγιση των συντελεστών των ειδικών φόρων κατανάλωσης για τα αλκοολούχα ποτά και την αλκοόλη και στην οδηγία του Συμβουλίου 92/82/ΕΟΚ της 19ης Οκτωβρίου 1992 για την προσέγγιση των συντελεστών των ειδικών φόρων κατανάλωσης στα πετρελαιοειδή (COM(95)0285 - C4-0430/95).

Το Ευρωπαϊκό Κοινοβούλιο,

- έχοντας υπόψη την έκθεση της Επιτροπής προς το Συμβούλιο και το Ευρωπαϊκό Κοινοβούλιο (COM(95)0285 - C4-0430/95),

- έχοντας υπόψη τα ψηφίσματά του της 13ης Ιουνίου 1991 σχετικά με τους ειδικούς φόρους κατανάλωσης στα ορυκτά έλαια ((ΕΕ C 183 της 15.6.91, σελ. 286, 290 και 293.)) και της 10ης Μαρτίου 1992 σχετικά με τους ειδικούς φόρους κατανάλωσης στα τσιγάρα, τα βιομηχανοποιημένα καπνά και τα αλκοολούχα ποτά ((ΕΕ C 94 της 13.4.92, σελ. 33, 35, 38 και 41.)),

- έχοντας υπόψη την έκθεση της Επιτροπής Οικονομικής, Νομισματικής και Βιομηχανικής Πολιτικής και τις γνωμοδοτήσεις της Επιτροπής Γεωργίας και Ανάπτυξης της Υπαίθρου, της Επιτροπής Μεταφορών και Τουρισμού και της Επιτροπής Περιβάλλοντος, Δημόσιας Υγείας και Προστασίας των Καταναλωτών (Α4-0253/96),

Γενικές αρχές

1. καλεί την Επιτροπή να συντάξει ετήσια έκθεση σχετικά με τις τάσεις στη διαφυγή των ειδικών φόρων κατανάλωσης και να ζητήσει από τα κράτη μέλη να καταρτίζουν ετήσιες εκθέσεις σχετικά με τα προβλήματα που δημιουργούνται από διαφοροποιημένους συντελεστές των ειδικών φόρων κατανάλωσης και σχετικά με τα βήματα που έχουν πραγματοποιήσει για διόρθωση των προβλημάτων σύμφωνα με τις αρχές της ενιαίας αγοράς[semigr ]

2. τονίζει ότι στην επανεξέταση των φόρων κατανάλωσης πρέπει να ληφθούν υπόψη οι πτυχές που αφορούν την υγεία[semigr ]

Φόροι στα τσιγάρα και τα βιομηχανοποιημένα καπνά

3. καλεί την Επιτροπή να μελετήσει το παρόν σύστημα και, εάν δεν εντοπίσει σοβαρές στρεβλώσεις, να το διατηρήσει[semigr ] διαφορετικά πρέπει να επανέλθει με νέες προτάσεις[semigr ]

4. καλεί την Επιτροπή να μελετήσει το πρόβλημα της «αυτόματης σκανδάλης» και να υποβάλει προτάσεις εάν διαπιστωθούν στρεβλώσεις[semigr ]

5. ζητεί από την Επιτροπή στις προσεχείς προτάσεις της να εισηγηθεί μία σαφή προς τα άνω εναρμόνιση των τιμών καπνού με βάση υψηλότερους φορολογικούς συντελεστές σε όλη την ΕΕ για λόγους υγείας και τους ευρύτερους στόχους της Συνθήκης για την Ευρωπαϊκή Ένωση[semigr ]

6. είναι της γνώμης ότι πρέπει να αντιμετωπισθούν τα τέσσερα στοιχεία αποτυχίας της αγοράς σε σχέση με το κάπνισμα: το κοινωνικό κόστος, οι κίνδυνοι για την υγεία, ο εθισμός στην νικοτίνη, και μονοπωλιακές πρακτικές, και ζητεί από την Επιτροπή να εξετάσει κατά πόσον είναι δυνατόν να διορθωθούν παρόμοιες αποτυχίες της αγοράς μέσω των ειδικών φόρων κατανάλωσης[semigr ]

7. είναι της γνώμης ότι η Επιτροπή θα πρέπει να εξετάσει την επίπτωση στις λιανικές τιμές των τσιγάρων των διαφοροποιημένων τιμών που ενδεχομένως εφαρμόζουν στις αγορές οι καπνοβιομηχανίες[semigr ]

8. καλεί την Επιτροπή να υποβάλει, το συντομότερο δυνατό, κατάλληλες προτάσεις με στόχο την εξάλειψη του λαθρεμπορίου προϊόντων μέσα και έξω από την ΕΕ, για τα οποία δεν έχει καταβληθεί κανένας φόρος και τα οποία διοχετεύονται παρανόμως στην αγορά της Ένωσης με κέρδη τόσο μεγαλύτερα όσο υψηλότερη είναι οι ειδικοί φόροι κατανάλωσης[semigr ]

9. πιστεύει ότι, προς το συμφέρον της καλύτερης λειτουργίας της εσωτερικής αγοράς και μιας συνεπούς υγειονομικής πολιτικής, η σχέση μεταξύ ειδικού φόρου κατανάλωσης στα τσιγάρα και τον καπνό για στρίψιμο τσιγάρων πρέπει να αναθεωρηθεί και καλεί την Επιτροπή να υποβάλει πρόταση το συντομότερο δυνατό εάν εντοπιστούν ανωμαλίες[semigr ]

10. καλεί την Επιτροπή να εξασφαλίσει ότι η επόμενη αναθεώρηση, που θα πραγματοποιηθεί σύμφωνα με τις οδηγίες 92/79 και 92/80, θα διεξαχθεί εγκαίρως και ζητεί από την Επιτροπή να υποβάλει νομοθετικές προτάσεις για να δοθεί λύση στα προβλήματα που επισημάνθηκαν στην αναθεώρηση του 1995[semigr ]

11. ζητεί από την Επιτροπή, σε περίπτωση που παρουσιασθούν ανρητικές επιτώσεις στην απασχόληση εξαιτίας η της αύξησης της φορολογίας, να προτείνει πρόγραμμα μετατροπής για την κοινοτική καπνοβιομηχανία και για τις καλλιέργειες καπνού των λιγότερο ευνηημένων περιοχών της ΕΕ[semigr ]

Ειδικοί φόροι κατανάλωσης στην αλκοόλη και τα αλκοολούχα ποτά

12. καλεί την Επιτροπή, στις μελλοντικές της προτάσεις, να εξετάσει, και να προτείνει κατόπιν τις ανάλογες τροποποιήσεις στις υφιστάμενες οδηγίες, τις ακόλουθες κατευθύνσεις:

α) η διαφορά μεταξύ των συντελεστών του οίνου, της μπύρας και των οινοπνευματωδών ποτών δεν πρέπει να αυξηθεί[semigr ]

β) διατήρηση, επέκταση ή καθιέρωση της δυνατότητας για την επιβολή χαμηλού συντελεστή ειδικού φόρου κατανάλωσης σε προϊόντα μικρών ποτοποιών και μικρών ζυθοποιών[semigr ]

γ) η έκθεση της Επιτροπής σχετικά με την παραγωγή οίνου, συμπεριλαμβανομένων όλων των σχετικών πτυχών όπως η φορολογία, πρέπει να υποβληθεί στο Συμβούλιο και το Ευρωπαϊκό Κοινοβούλιο το αργότερο ένα έτος μετά την έγκριση της παρούσας έκθεσης[semigr ]

δ) όλες οι νέες μορφές και τα μείγματα αλκοόλης, π.χ. αλκοολούχος λεμονάδα, έτοιμα κοκτέιλς, κλπ. πρέπει να υπόκεινται σε ειδικό φόρο κατανάλωσης[semigr ]

ε) να ληφθεί υπόψη η απόφαση του Δικαστηρίου σχετικά με το θέμα της διασυνοριακής αγοράς με καταβολή του ειδικού φόρου κατανάλωσης είτε στο σημείο αγοράς είτε στο σημείο προορισμού[semigr ]

στ) τα κράτη μέλη σε συνδυασμό με την Επιτροπή πρέπει να εκτιμούν το εξωτερικό κόστος (κοινωνικό και υγείας) της κατανάλωσης οινοπνεύματος σε κάθε κράτος μέλος. Αυτή η αποτίμηση πρέπει να περιλαμβάνει τόσο τις θετικές όσο και τις αρνητικές πλευρές της κατανάλωσης οινοπνευματωδών[semigr ]

13. καλεί την Επιτροπή να εργασθεί για την επίτευξη ενός δίκαιου συστήματος φορολογίας, το οποίο δεν θα προκαλεί στρεβλώσεις του ανταγωνισμού μεταξύ των οινοπνευματωδών ποτών[semigr ]

14. υπενθυμίζει το περιεχόμενο του άρθρου 99 της Συνθήκης, δηλαδή ότι η εναρμόνιση των εθνικών φορολογικών διατάξεων δεν αποτελεί αυτοσκοπό[semigr ] δεν θα ήταν αναγκαία παρά μόνον εάν διακυβευόταν η υλοποίηση της εσωτερικής αγοράς, κάτι που δεν ισχύει[semigr ]

15. υπενθυμίζει ότι κάθε μελέτη για τον ανταγωνισμό μεταξύ ποτών δεν μπορεί να περιορίζεται σε μόνο το στοιχείο της αλκοόλης, αλλά απαιτείται ανάλυση της διασταυρωμένης ελαστικότητας της ζήτησης[semigr ]

16. καλεί την Επιτροπή να μην τροποποιήσει την οδηγία «περί διαρθρώσεων»[semigr ]

17. καλεί την Επιτροπή να υποβάλει τις αλκοόλες, εκτός των αιθυλικών, οι οποίες δεν επιτρέπονται για την παραγωγή αλκοολούχων ποτών δεδομένου ότι δεν πληρούται ο όρος της αγροτικής προέλευσης, στην ίδια διαδικασία και τον ίδιο έλεγχο με την αιθυλική αλκοόλη, με στόχο την αποτελεσματική προστασία της υγείας των καταναλωτών[semigr ]

Ειδικοί φόροι κατανάλωσης στα oρυκτά έλαια

18. καλεί την Επιτροπή, στις μελλοντικές της προτάσεις, να εξετάσει, και να προτείνει κατόπιν τις ανάλογες τροποποιήσεις στις υφιστάμενες οδηγίες, τις ακόλουθες κατευθύνσεις:

α) οι ειδικοί φόροι κατανάλωσης επί των καυσίμων θα έπρεπε να χρησιμοποιηθούν στο έπακρον ως δοκιμασμένο και αποδεδειγμένο φορολογικό μέσο, για την προαγωγή ευρείας σειράς στόχων πολιτικής στον τομέα των μεταφορών, της ενέργειας, του περιβάλλοντος και της οικονομίας, έχοντας ιδιαίτερα υπόψη τις δυσκολίες που συνδέονται με την εισαγωγή νέων φορολογικών μέσων όπως ο προτεινόμενος φόρος επί του CO2[semigr ]

β) θα ήταν σκόπιμο να προβλεφθεί σημαντική αύξηση των ελάχιστων συντελεστών επί των καυσίμων, η οποία θα κλιμακωθεί κατά τα επόμενα χρόνια, προκειμένου να οδηγήσει στους επιθυμητούς ελάχιστους συντελεστές[semigr ]

γ) θα ήταν σκόπιμο οι διαφορές συντελεστών που εφαρμόζονται σε καύσιμα, όπως η αμόλυβδη βενζίνη, η αμόλυβδη βενζίνη super, η βενζίνη με μόλυβδο και τα διάφορα πετρέλαια, να κλιμακώνονται από ένα ελάχιστο συντελεστή λαμβάνοντας υπόψη την ανάγκη να εσωτερικοποιηθεί το εξωτερικό τους κόστος καθώς και την αρχή «ο ρυπαίνων πληρώνει»[semigr ] τα προϊόντα πετρελαιοειδών που ρυπαίνουν περισσότερο δεν πρέπει σε καμία περίπτωση να αντιμετωπίζονται ευνοϊκότερα σε ό,τι αφορά την φορολογία από τα λιγότερα ρυπαντικά ανταγωνιστικά τους προϊόντα[semigr ]

δ) οι διαφορές των συντελεστών στο θερμαντικό πετρέλαιο ντήζελ και στα καύσιμα που ευνοούν ορισμένα κράτη μέλη πρέπει να καταργηθούν διότι μπορεί να προκαλέσουν στρεβλώσεις στην εσωτερική αγορά[semigr ]

ε) θα ήταν σκόπιμο να ορισθεί μία γενική φορολογική βάση για τα ορυκτά έλαια και τα ανταγωνιστικά προϊόντα[semigr ] σε περίπτωση που αποκλεισθούν, όπως ισχύει σήμερα, το φυσικό αέριο (άνθρακας) και η κηροζίνη για την αεροπλοΐα από τη φορολογική βάση, θα πρέπει να ορισθεί με σαφήνεια η αιτιολόγηση αυτού του αποκλεισμού και να μελετηθούν οι συνέπειές του στη λειτουργία της εσωτερικής αγοράς και στην υλοποίηση ευρύτερων στόχων της Συνθήκης[semigr ]

στ) θα πρέπει να καθορισθεί ο βαθμός στον οποίο η εις το έπακρον χρησιμοποίηση ειδικών φόρων κατανάλωσης στα ορυκτά έλαια θα δημιουργούσε έμμεσα φορολογικά έσοδα για την αντιστάθμιση των άμεσων φόρων στην εργασία και η δυνατότητα διευκόλυνσης της μεταστροφής αυτής από τις άμεσες στις έμμεσες πηγές χάρη στις ετήσιες γενικές κατευθύνσεις οικονομικής πολιτικής[semigr ]

19. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή και τα κοινοβούλια των κρατών μελών.